Vanu consizu

Su andare a sa moda biscaina
podet medas surpresas preparare,
ca bisonzat su passu misurare
pro non ruer in fossu o in pischina.

Si l’accumpagnet sa sorte reina
s’omine non si devet cunfidare
ca sa coa est sa mal’a iscolzare
e non s’agattat rosa senz’ispina.

Biadu cuddu chi saviamente
iscat fagher cun modu e cun misura
senz’offender né prossimu né Deu.

Gai deo regiono cun sa zente,
ma su chi naschit de mala natura
non ponet fattu a su consizu meu.